Hvad skal jeg gøre som træner, når mit hold sendes hjem, efter nærkontakt med en person der er smittet med covid-19?

* Når holdet sendes hjem, orienteres formanden for ungdomsudvalget straks pr. e-mail
* Når holdet sendes hjem, skal der straks sendes en e-mail via Klubmodulet til forældrene til samtlige spillere på holdet, med følgende indhold, der kan ”klippes” direkte ind i e-mailen og tilrettes:

--------------------------

Kære forældre

Vi har fået besked om, at >tilføj her, hvem/hvilket hold der er testet positiv< er testet positiv for Covid-19.

Derfor er dit barn sendt hjem, sammen med sine øvrige kammerater på holdet.

**I skal hurtigst muligt få bestilt en tid til Coronatests (coronaproever.dk) til jeres barn som nærkontakt.  
Det vil sige en test dag 4 efter kontakt med den smittede og en ny test på dag 6.**

Der er travlt på testcentrene, det kan kræve lidt kørsel, så bestil gerne en tid hurtigst muligt.

**Spillerne skal i isolation, dvs. INGEN skole i morgen.  
Jeg orienterer skolen om at holdet er sendt hjem, men du bør selvfølgelig også selv skrive til skolen.**

**>Skriv her hvilke træninger der er aflyst og hvilke kampe der er flyttet<**

HMH’s holdning er, at spillere ikke deltager i træning/kamp før svar på 2. test foreligger. Når 2 negative testsvar foreligger, giv da besked til mig pr. sms >mobilnummer<.

Du kan få mere information om hvordan man skal forholde sig som nærkontakt til en smittet person, ved at downloade piecen *Til dig, der er nær kontakt til en person, der er testet positiv for ny coronavirus*ved at klikke på dette link:  
<https://www.sst.dk/-/media/Udgivelser/2020/Corona/Test/Naer-kontakt-pjece.ashx?la=da&hash=94E99D2A8F410BDF03C44BF92058D9D3A7ABEA2E>

Med sportslig hilsen

>trænernavn<

-----------------------------

Vi har afholdt møde med Anette Christiansen, der er hygiejnesygeplejerske og koordinator omkring covid-19 i Lolland Kommune.  
Vi aftalte, at HMH på bedste vis vil medvirke til at begrænse smittespredningen.

* Derfor skal du straks når et hold hjemsendes, sende en e-mail til [anech@lolland.dk](mailto:anech@lolland.dk) med oplysning om hvilket hold der er hjemsendt, hvornår de er hjemsendt og hvor mange spillere det drejer sig om.

Disse oplysninger kan Anette anvende til at opspore andre mulige nære kontakter.

Med sportslig hilsen

Håndboldklubben HMH  
Bestyrelsen